
PËR PËRCAKTIMIN E BARNAVE QË MJEKËT DHE STOMATOLOGËT RUAJNË NË KLINIKAT E TYRE

Në mbështetje të nenit 102, pika 4, të Kushtetutës së Republikës së Shqipërisë; të nenit 45, pika 2, të ligjit nr. 105/2014, “Për barnat dhe shërbimin farmaceutik”, të ndryshuar,

URDHËROJ:

1. Mjekët dhe stomatologët të ruajnë dhe përdorin në klinikat e tyre barna në lloje e sasi të mjaftueshme vetëm për ndihmën urgjente ose për procedurat e nevojshme, që lidhen me ushtrimin e profesionit.
2. Në ambientet e një kabineti ose klinike dentare, materialet dhe barnat që janë të lejuara të disponohen janë të gjitha ato materiale dhe barna që janë pjesë e protokollit të mjekimit në dentistri dhe specialitetet, si më poshtë vijon:
a) terapi stomatologjike (endodonti);
[bookmark: _GoBack]b) ortopedi dhe protetike dentare;
c) periodontologji;
d) ortodonci;
e) kirurgji dentare.
3. Agjencia e Sigurimit të Cilësisë së Kujdesit Shëndetësor dhe Shoqëror të hartojë protokollet dhe udhëzimet, sipas parashikimeve të këtij urdhri, brenda datës 30 maj 2022, dhe të njoftojë ofruesit e shërbimeve për protokollet dhe udhëzimet.
4. Agjencia e Sigurimit të Cilësisë së Kujdesit Shëndetësor dhe Shoqëror të njoftojë Agjencinë Kombëtare të Barnave dhe Pajisjeve Mjekësore për listën e barnave sipas protokolleve dhe udhëzimeve.
5. Ngarkohet Agjencia Kombëtare e Barnave dhe Pajisjeve Mjekësore për monitorimin dhe inspektimin e listës së barnave sipas protokolleve dhe udhëzimeve të miratuara.
6. Ngarkohen për zbatimin e këtij urdhri struktura përgjegjëse për farmaceutikën pranë Ministrisë së Shëndetësisë dhe Mbrojtjes Sociale, Agjencia e Sigurimit të Cilësisë së Kujdesit Shëndetësor dhe Shoqëror dhe Agjencia Kombëtare e Barnave dhe Pajisjeve Mjekësore.
Ky urdhër hyn në fuqi menjëherë.

